Oranĝventra manako

La oranĝventra manakoOrnitologia taksonomio. () estas unutipa birdospecio el la familio de pipredoj. Ĝi troviĝas en norda Sudameriko.

Taksonomio
Laŭ AviListAviList v2025, konsultita la 7-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pipridae - pipredoj
Lepidothrix Bonaparte, CLJL, 1854
Lepidothrix suavissima (Salvin, O; Godman, FD, 1882) - oranĝventra manako

Etimologio
La scienca genra nomo Lepidothrix estas kunmetaĵo de 2 antikvaj grekaj vortoj, λεπίς, λεπίδος (lepis, lepidos = "skvamo") kaj θρίξ (triks = "haro"), pro la skvama aspekto de la distinga krono de masklojBirds of the World, Orange-bellied Manakin..

La specia epiteto suavissima signifas en latino "plej dolĉa" (el suāvis = "dolĉa", "agrabla").

 Aspekto 
La oranĝventra manako estas ĉirkaŭ 9 cm longa; unu masklo pezis 8.5 g. La specio estas sekse dimorfa. Plenkreskaj maskloj havas blankan antaŭkronon, brile lazurbluan malsupran pugon kaj supravostajn kovrilojn, kaj flav-oranĝan ventron. La cetero de ilia plumaro estas nigra. Plenkreskaj inoj havas bluetan frunton, grizecajn vizaĝon kaj gorĝon, kaj flavajn ventron kaj subvostajn kovrilojn. La cetero de ilia plumaro estas verda. Ambaŭ seksoj havas malhelbrunajn irisojn, nigran bekon, kaj grizecajn ĝis preskaŭ nigrajn krurojn kaj piedojn. Snow, D. (2020). Orange-bellied Manakin (Lepidothrix suavissima), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 8an de Oktobro, 2025 

Disvastiĝo kaj habitato
La oranĝventra manako troviĝas en suda kaj sudeosta Venezuelo, norda Gujano, kaj apuda plej norda Brazilo. Ĝi vivas en montarbaroj kaj arbarlimoj, je 500–1800 m, loke ekde 250 m.

Referencoj

Kategorio:Pipredoj
Kategorio:Paseroformaj
Kategorio:Birdoj de Sudameriko